ורזקאן

ורזקאן (בפרסית: ورزقان) היא עיר במחוז ורזקאן שבפרובינציית מזרח אזרבייג'ן באיראן.

 גאוגרפיה 
העיר ממוקמת 35 ק"מ מאהר, 65 ק"מ מתבריז ו-135 ק"מ מג'ולפה. ורזקאן היא אחת הערים הקרובות למרכז המחוז. ליד העיר הזו מצוי סכר זראבאד, המושך אליו תיירים רבים מדי שנה שבאים לשם דייג. ב-19 במאי 2024 התרסק מסוקו של נשיא איראן ראיסי סמוך לעיר.Iran’s president killed in helicopter crash, election set for next month

 היסטוריה 
היצירה העתיקה ביותר שבה מתועדת ורזקאן היא תמונת כדור הארץ של אבן חקל במאה ה-4. ורזקאן הייתה אחת המחלקות הכפופות של העיר אהר ו-300 כפרים היו בסמכות השיפוט שלה. באותה העת, מחוז ורזקאן היה המחוז הגדול ביותר מחבל מזרח אזרבייג'ן, אולם מאוחר יותר חלקים ממנו צורפו לערים ג'ולפה, חריס ותבריז, ומספר הכפרים במחוז ירד ל-164.

כאשר העיר ג'ולפה הוקמה, בשנות ה-60 של המאה ה-20, חלק מאזור דיזמר (מחוז דיזמר המערבי), כולל העיר סיהרוד והכפרים הכפופים לה, הופרד מוורזקאן, וצורף לעיר ג'ולפה החדשה. כמו כן, מחוז חאג'ה, שהיה אחת מנפותיו של מחוז ורזקאן, הפך למחוז עצמאי.نگاهی گذرا به شهرستان ورزقان

 אוכלוסייה 
במפקד האוכלוסין והדיור הכללי משנת 2010, אוכלוסיית העיר מנתה כ-45,700 נפשות (1.2% מאוכלוסיית המחוז) ואוכלוסיית מרכז העיר נאמדה בכ-5385 תושבים. האוכלוסייה העירונית מנתה 6,758 נפשות, האוכלוסייה הכפרית שבפרברי העיר מנתה 38,950 נפשות, ומספר משקי הבית 12,244.«نتایج سرشماری عمومی نفوس و مسکن سال ۱390خورشیدی». درگاه ملی آمار. بایگانی‌شده از اصلی در ۷ اکتبر ۲۰۰۸. دریافت‌شده در ۳ ژانویهٔ ۲۰۱۰.

 תעסוקה 
עיסוקם של רוב תושבי ורזקאן הוא חקלאות וגידול בעלי חיים, כמו גם כרייה. העיר מפורסמת במכרה הנחושת שבה, שעל פי ההערכות יש בו 3 אחוזים ממאגרי הנחושת הידועים בעולם. חלק מאוכלוסיית העיר עובדים במרכזים ממשלתיים הממוקמים בעיר. ורזקאן היא המקום הגדול ביותר לייצור עדשים, והשלישי לייצור דבש במחוז מזרח אזרבייג'ן.

 אקלים 
ורזקאן ממוקמת באזור הררי מאד, המתאפיין בקיץ מתון וחורפים קרים.

קישורים חיצוניים

 הערות שוליים 

קטגוריה:איראן: ערים
קטגוריה:מזרח אזרבייג'ן: יישובים